recursal/SuperWikiNEXT-32B huggingface dataset:
वायु में ध्वनि का संचरण वायु के कणों के कम्पन के कारण उत्पन्न हुए संपीडन और विरलन के रूप में होता है।
चित्र:Ondsaillement impulsion 1d 30 petit.gifअनुप्रस्थ तरंग की गति : केवल ठोस माध्यम में ही अनुप्रस्थ तरंगे बनतीं हैं। इसमें माध्यम के कणों का कम्पन तरंग की गति की दिशा के लम्बवत होता है।
किसी माध्यम (जैसे हवा, जल, लोहा) में ध्वनि १ सेकेण्ड में जितनी दूरी तय करती है उसे उस माध्यम में **ध्वनि का वेग** कहते हैं। शुष्क वायु में 20 °C (68 °F) पर ध्वनि का वेग 344 मीटर प्रति सेकेण्ड है। 

*वेग = अवृत्ति x तरंगदैर्घ्य*
ध्वनि एक यांत्रिक तरंग है। इसके संचरण के लिये माध्यम की आवश्यकता होती है। निर्वात में ध्वनि का संचरण नहीं होता। वायु में ध्वनि का संचरण एक अनुदैर्घ्य तरंग (लांगीट्युडनल वेव) के रूप में होता है। अलग-अलग माध्यमों में ध्वनि का वेग अलग-अलग होता है। 0°c,पर ध्वनि का *वेग 332m/से होता है*

विभिन्न माध्यमों में ध्वनि का वेग
---------------------------------

### गैसों में ध्वनि का वेग

गैसों में ध्वनि के वेग का सूत्र यह है-

{\displaystyle v={\sqrt {\frac {\gamma {R}{T}}{M}}}}
जहाँ 

γ समऐन्ट्रॉपिक प्रसार गुणांक (isentropic expansion factor) या रुद्धोष्म गुणांक,
*R* सार्वत्रिक गैस नियतांक
*T* तापमान (केल्विन में
M गैस का अणुभार है।
सामान्य ताप और दाब पर इनके मान निम्नलिखित हैं-

γ = 1.4 (वायु के लिये)
*R* = 8.314 J/mol·K = 8,314 kg·m2/mol·K·s2
*T* = 293.15 K (20 °C)
*M* = 0.029 kg/mol (वायु के लिये)
आदर्श गैस समीकरण का प्रयोग करने पर,

{\displaystyle PV={\frac {m}{M}}{R}{T}}
जहाँ *P* गैस का दाब (पास्कल में), *V* गैस का आयतन ( m3 में) और *m* गैस का द्रव्यमान है। इससे ध्वनि के वेग का निम्नलिखित सूत्र प्राप्त होता है-

{\displaystyle v={\sqrt {\frac {\gamma {P}}{\rho }}}}
जहाँ *ρ* माध्यम का घनत्व ( kg/m3 में) है।

### ठोसों में ध्वनि का वेग

{\displaystyle v\_{s}={\sqrt {\frac {E}{\rho }}}}
जहाँ *E* ठोस का यंग मापांक और ρ ठोस का घनत्व है। इस सूत्र से इस्पात में ध्वनि का वेग निकाला जा सकता है जो लगभग 5148 m/s है।

### द्रवों में ध्वनि का वेग

जल में ध्वनि के वेग का महत्व इसलिये है कि समुद्र-तल की गहराई का मानचित्र बनाने के लिये इसका उपयोग होता है। नमकीन जल में ध्वनि का वेग लगभग 1500 m / s होता है जबकि शुद्ध जल में 1435 m / s होता है। पानी में ध्वनि का वेग मुख्यतः दाब, ताप और लवणता पर आदि के साथ बदलता है।

द्रव में ध्वनि का वेग निम्नलिखित सूत्र से दिया जाता है-

{\displaystyle v={\sqrt {\frac {K}{\rho }}}}
जहाँ *K'* आयतन प्रत्यास्थता मापांक और **ρ** द्रव का घनत्व है।

विभिन्न माध्यमों में ध्वनि का वेग : ठोस > द्रव > गैस

वायु में ध्वनि की चाल की ताप पर निर्भरता
----------------------------------------

वायु में ध्वनि की चाल की ताप पर निर्भरता| तापमान {\displaystyle \vartheta } °C में | ध्वनि का वेग {\displaystyle c\_{\text{S}}} m/s में |
| --- | --- |
| +35 | 352.17 |
| +30 | 349.29 |
| +25 | 346.39 |
| +20 | 343.46 |
| +15 | 340.51 |
| +10 | 337.54 |
| +5 | 334.53 |
| 0 | 331.50 |
| −5 | 328.44 |
| −10 | 325.35 |
| −15 | 322.23 |
| −20 | 319.09 |
| −25 | 315.91 |

इन्हें भी देखें
---------------

* पराध्वनिक विमान
* प्रकाश का वेग

सन्दर्भ
-------
**परितारिका** (iris/आइरिस ; बहुवचन  : ***irides*** या ***irises***)) मानव तथा अधिकांश स्तनधारियों एवं पक्षियों की आँख के भीतर की एक पतली वृत्ताकार संरचना है जिसका काम आँख के तारे (pupil) के व्यास को नियंत्रित करना होता है। इस प्रकार आइरिस, रेटिना पर पहुँचने वाले प्रकाश की मात्रा को नियंत्रित करती है। आँख का रंग परितारिका के रंग से ही परिभाषित होता है। 

  

मानव आँख:- मानव आँख मूल रुप से "उतल लेंस" से बनी होती है, यह लेंस रेटिना पर किसी वस्तु को "वास्तविक या उल्टा" बनाता है।
रेटिना में दो प्रकार की द्रष्टि कोशिकाएं होती है,उन्हे छड़ और शंकु उनके अजीब आकार के कारण कहा जाता है।
छड़ प्रकाश तीव्रता का निर्णय करती है,
शंकू प्रकाश के रंगो को भेदते है।
स्पष्ट द्रष्टि की न्यूनतम दूरी 25 सेंटी मिटर होती है,
रेटिना पर छवी बनने के लिये 1 से 16 सैकण्ड तक का समय लगता है।

(1).कॉर्निया:- पारदर्शी उभार जिसके माध्यम से प्रकाश प्रवेश करता है।

(2).आइरिस:- यह पुतली के आकार को नियंत्रित करता है, तथा आँखों का रंग आइरिस का रंग हौता है।

(3).पुतली:- आँख में प्रवेश करनी वाली प्रकाश की मात्रा को नियंत्रित करता है,

(4).आँख का लेंस:- रेटिना पर वस्तु की आक्रति वास्तविक और उल्टे बनाता है।

(5).रेटिना:- झिल्ली प्रकाश-संवेदनशील कोशिकाएं रखती है,जो विद्धुत संकेतो को उत्पन्न करते है।

(6).प्रकाशिय तंत्रिका:- कार्य करने के लिये मस्तिष्क को सिग्नल स्थानान्तरित करता है।

(7).समंजन क्षमता:- पास और दूर की वस्तुओं पर ध्यान केन्द्रित करने की अपनी फोकस लम्बाई को समायोजित करने के लिये नेत्र लेंस की क्षमता।
**प्रकाशग्राही प्रोटीन** (Photoreceptor proteins) ऐसे प्रोटीन होते हैं जो स्वयं पर प्रकाश पड़ने पर पारक्रमण द्वारा उसे विद्युत या अन्य संकेत में परिवर्तित कर देते हैं। इनके प्रयोग से कई जीव दृश्य बोध और प्रकाशानुवर्तन जैसी प्रक्रियाएँ करने में सक्षम होते हैं। रात्रि व दिन में व्यवहार में अंतर, पौधों में मौसम के बदलाव से फूलों का ऊगना और प्राणियों में प्रजनन की क्रियाओं का आरम्भ होना भी इन्हीं प्रकाशग्राही प्रोटीनों द्वारा सम्भव होता है। रोडोपसिन (rhodopsin), जो आँखों की प्रकाशग्राही कोशिकाओं में उपस्थित होता है, ऐसे प्रकाशग्राही प्रोटीन का उदाहरण है।

इन्हें भी देखें
---------------

* प्रकाशग्राही कोशिका

सन्दर्भ
-------

1. ↑  Smith, D. P. Hardy, R. W. & al, e. (1991). Photoreceptor deactivation and retinal degeneration mediated by a photoreceptor-specific protein kinase C. Science, 254(5037), 1478-1478. Retrieved from
2. ↑  Kojima, D. Mori S. Torii M. Wada, A. Morishita R. & Fukada, Y. (2011) UV-Sensitive Photoreceptor Protein OPN5 in Humans and Mice. PLoS ONE, 6(10): e26388. DOI: 10.1371/journal.pone.0026388 < Archived 2013-03-02 at the Wayback Machine>
नीलकंठ महादेव मंदिर, ऋषिकेश  
 Neelkanth Mahadev, Rishikesh निर्माण कार्य देवी अहिल्याबाई होलकर द्वारा करवाया गया

गढ़वाल, उत्तरांचल में हिमालय पर्वतों के तल में बसा ऋषिकेश में नीलकंठ महादेव मंदिर प्रमुख पर्यटन स्थल है। नीलकंठ महादेव मंदिर ऋषिकेश के सबसे पूज्य मंदिरों में से एक है। कहा जाता है कि भगवान शिव ने इसी स्थान पर समुद्र मंथन से निकला विष ग्रहण किया गया था। उसी समय उनकी पत्नी, पार्वती ने उनका गला दबाया जिससे कि विष उनके पेट तक नहीं पहुंचे। इस तरह, विष उनके गले में बना रहा। विषपान के बाद विष के प्रभाव से उनका गला नीला पड़ गया था। गला नीला पड़ने के कारण ही उन्हें नीलकंठ नाम से जाना गया था। अत्यन्त प्रभावशाली यह मंदिर भगवान शिव को समर्पित है। मंदिर परिसर में पानी का एक झरना है जहाँ भक्तगण मंदिर के दर्शन करने से पहले स्नान करते हैं।

स्थिति
------

नीलकंठ महादेव मंदिर ऋषिकेश से लगभग 3500 फीट की ऊँचाई पर स्वर्ग आश्रम की पहाड़ी की चोटी पर स्थित है। मुनी की रेती से नीलकंठ महादेव मंदिर सड़क मार्ग से 30-35 किलोमिटर और नाव द्वारा गंगा पार करने पर 25 किलोमिटर की दूरी पर स्थित है।

विशेषता
-------

नीलकंठ महादेव मंदिर की नक़्क़ाशी देखते ही बनती है। अत्यन्त मनोहारी मंदिर शिखर के तल पर समुद्र मंथन के दृश्य को चित्रित किया गया है और गर्भ गृह के प्रवेश-द्वार पर एक विशाल पेंटिंग में भगवान शिव को विष पीते हुए भी दिखलाया गया है। सामने की पहाड़ी पर शिव की पत्नी, पार्वती जी का मंदिर है।

निराकार शिव
-----------

शिव शंकर निराकार है उनका कोई आकार नहीं है यह कथन हमारे धर्म ग्रंथ बताते हैं, भक्त भगवान को अपने भक्ति से खुश करते हैं 

भक्ति की कोई जात नहीं होती भक्त तो बस भक्त होता है हर हर महादेव

बिनु पद चलइ सुनइ बिनु काना,कर बिनु करम करे विधि नाना।

आनन रहित सकल रस भोगी । बिनु बानी वक्ता बड़ जोगी।

Name:- Sanjay Chadar 
Vill-Post Aagasoud Teh-Bina 
Dist-Sagar Madhya Pradesh-470113
परिधीय स्कूल (**परिव्राजक संप्रदाय)** एक दार्शनिक स्कूल था जिसकी स्थापना 335 ईसा पूर्व में हुई थी इसकी स्थापना प्राचीन एथेंस के लिसेयुम में अरस्तू द्वारा की गई थी और यह यह एक अनौपचारिक संस्था थी जिसके सदस्य दार्शनिक और वैज्ञानिक जाँच-पड़ताल करते थे। तीसरी शताब्दी ईसा पूर्व के मध्य के बाद, स्कूल का पतन हो गया था और रोमन साम्राज्य तक इसका पुनरुद्धार नहीं हुआ। अधिक जानकारी के लिए आगे पढ़े

परिधीय स्कूल का इतिहास
----------------------

 अरस्तू और उनके शिष्य - अलेक्जेंडर, डेमेट्रियस, थियोफ्रेस्टस और स्ट्रेटो, 1888 में एथेंस के राष्ट्रीय विश्वविद्यालय के बरामदे में एक भित्ति चित्र में
अरस्तू द्वारा स्थापित पेरिपेटेटिक स्कूल,  वास्तव में <b id="mwHQ">पेरिपेटोस</b> के नाम से जाना जाता था।  अरस्तू के स्कूल का नाम लिसेयुम के *पेरिपेटोई* ("वॉकवे", कुछ ढके हुए या कोलोनेड वाले) के कारण रखा गया, जहां सदस्य मिलते थे।  किंवदंती है कि यह नाम अरस्तू की व्याख्यान देते समय चलने की कथित आदत से आया है, जिसकी शुरुआत स्मिर्ना के हर्मिप्पस से हुई होगी। 

  

 *अरस्तू का स्कूल*, 1880 के दशक की गुस्ताव एडॉल्फ स्पैंगेनबर्ग की एक पेंटिंग

  

  

* 

* +

1. ↑  Grön, Arne; एवं अन्य (1988). Lübcke, Poul (संपा॰). *Filosofilexikonet* (Swedish में). Stockholm: Forum förlag.सीएस1 रखरखाव: नामालूम भाषा (link)
2. ↑   Furley 2003;  Lynch 1997
3. ↑   Nussbaum 2003;  Furley 2003;  Lynch 1997
**नीलकमल** 1947 में बनी हिन्दी भाषा की फिल्म है।

संक्षेप
-------

चरित्र
------

मुख्य कलाकार
------------

* राज कपूर - मधुसूदन
* मधुबाला - गंगा

दल
--

संगीत
-----

बाबुल की दुआएं लेती जा 
जा तुझको सुखी संसार मिले
मैके की कभी ना याद आए 
ससुराल में इतना प्यार मिले
बाबुल की दुआएं ...

नाज़ों से तुझे पाला मैंने 
कलियों की तरह फूलों की तरह
बचपन में झुलाया है तुझको 
बाँहों ने मेरी झूलों की तरह
मेरे बाग़ की ऐ नाज़ुक डाली 
तुझे हर पल नई बहार मिले
बाबुल की दुआएं ...

जिस घर से बँधे हैं भाग तेरे 
उस घर में सदा तेरा राज रहे
होंठों पे हँसी की धूप खिले 
माथे पे ख़ुशी का ताज रहे
कभी जिसकी जोत न हो फीकी 
तुझे ऐसा रूप-सिंगार मिले
बाबुल की दुआएं ...

बीतें तेरे जीवन की घड़ियाँ 
आराम की ठंडी छाँवों में
काँटा भी न चुभने पाए कभी 
मेरी लाड़ली तेरे पाँवों में
उस द्वार से भी दुख दूर रहें 
जिस द्वार से तेरा द्वार मिले
बाबुल की दुआएं ...

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

बाहरी कड़ियाँ
-------------

* *नीलकमल*  इंटरनेट मूवी डेटाबेस पर
**न्यू प्लायमाउथ** (माओरी: Ngāmotu) न्यूजीलैंड के उत्तरी द्वीप के पश्चिमी तट पर तारानकी क्षेत्र का प्रमुख शहर है। इसका नाम अंग्रेजी शहर प्लायमाउथ के नाम पर रखा गया है, जहां से न्यूजीलैंड में बसने वाले पहले अंग्रेज बस गए थे। न्यू प्लायमाउथ जिला, जिसमें न्यू प्लायमाउथ सिटी और कई छोटे शहर शामिल हैं, न्यूजीलैंड में 10 वाँ सबसे बड़ा जिला (67 में से) है, और 74,184 की आबादी है - तारकाकी क्षेत्र और न्यूजीलैंड की जनसंख्या का 1.7 की कुल आबादी का लगभग दो-तिहाई। इसमें न्यू प्लायमाउथ सिटी (), वेटारा (6,483), इंगलेवुड (3,380), ओकुरा (1,359), ओकाटो (561) और यूरेनुई (429) शामिल हैं।

शहर स्वयं क्षेत्र की प्रमुख आर्थिक गतिविधियों के लिए एक सेवा केंद्र है जिसमें गहन देहाती गतिविधियाँ (मुख्य रूप से डेयरी फार्मिंग) के साथ-साथ तेल, प्राकृतिक गैस और पेट्रोकेमिकल अन्वेषण और उत्पादन शामिल हैं। यह शेष गैर-सरकारी न्यूजीलैंड के स्वामित्व वाले बैंकों में से सबसे बड़े टीएसबी बैंक (पूर्व में तारानकी बचत बैंक) के घर के रूप में क्षेत्र का वित्तीय केंद्र भी है।

उल्लेखनीय विशेषताएं वानस्पतिक उद्यान (यानी प्यूकेरा पार्क), समीक्षकों द्वारा प्रशंसित लेन लाई सेंटर और आर्ट गैलरी, तस्मान सागर के साथ-साथ 11 कि॰मी॰ (6.8 मील) तटीय वॉकवे, लेन-लाइ-डिज़ाइन 45-मीटर लंबा (148 फीट) कलाकृति जिसे विंड वांड, परसीटू रॉक के नाम से जाना जाता है, और माउंट तरणकी/एग्मोंट के दृश्य।

जैसा कि पुरस्कारों के तहत वर्णित है, न्यू प्लायमाउथ ने 2008 में कई पुरस्कार जीते। शहर को 2010 में सरकार द्वारा दो चलने और साइकिल "मॉडल समुदाय" में से एक के रूप में चुना गया था। साइकिल और पैदल चलने वालों के प्रति न्यू प्लायमाउथ के पहले से ही सकारात्मक रुख के आधार पर, शहर को पैदल चलने और साइकिल चलाने को बढ़ावा देने के लिए बुनियादी ढांचे और सामुदायिक कार्यक्रमों में निवेश करने के लिए $3.71 मी प्राप्त हुआ।

यह 30 मिनट की ड्राइव के भीतर एक पहाड़ के साथ एक तटीय शहर होने के लिए भी जाना जाता है, जहां निवासियों और न्यू प्लायमाउथ के लिए आगंतुक स्नोबोर्ड, स्की, वॉटर स्की और एक ही दिन में सर्फ कर सकते हैं।

सन्दर्भ
-------

1. ↑  साँचा:NZ Quickstats2013
2. ↑  Statistics New Zealand Census 2013
3. ↑  "Big bucks for bike paths". *Taranaki Daily News*. 28 June 2010. मूल से 30 जून 2010 को पुरालेखित. अभिगमन तिथि 11 November 2010.
बृहत्तर टोक्यो क्षेत्र, विश्व का सबसे विशाल नगरीय क्षेत्र है, जिसकी जनसंख्या लगभग ३.५ करोड़ है।
२००६ में कम से कम दस लाख जनसंख्या वाले नगरीय क्षेत्र। सन् १८०० में विश्व की केवल ३% जनसंख्या नगरों में निवास करती थी और बीसवीं सदी के अन्त तक यह आँकड़ा ४७% पहुँच गया था। २०१० में भारत की ३०.१% जनसंख्या नगरीय क्षेत्रों में निवास करती थी जो विश्व औसत से कम था।
नगरीय पर्यावरण में रहने वाली जनसंख्या को प्रतिशत में दर्शाता एक विश्व मानचित्र।
**नगरीय क्षेत्र** का अर्थ एक ऐसे क्षेत्र से होता है जहाँ पर जनसंख्या घनत्व और मनवीय क्रियाकलाप उस क्षेत्र के आसपास के क्षेत्रों से अधिक होता है। नगरीय क्षेत्र आमतौर पर नगरों, कस्बों, या उपनगरीय विस्तारों को सम्मिलित किया जाता है लेकिन इसमें ग्रामीण क्षेत्रों को सम्मिलित नहीं किया जाता।

नगरीय क्षेत्रों का निर्माण और आगे का विकास नगरीकरण द्वारा किया जाता है। नगरीय क्षेत्र के विस्तार का मापन जनसंख्या घनत्व और अव्यवस्थित फैलाव के विश्लेषण के लिए और नगरीय और ग्रामीण जनसंख्या के निर्धारण के लिए किया जाता है।

देशानुसार परिभाषा
-----------------

### चीन

चीन में, नगरीय क्षेत्र एक नगरीय जिला, नगर या कस्बा होता है जिसका जनसंख्या घनत्व १,५०० किमी२ या अधिक होता है। नगरीय जिलों, जिनका जनसंख्या घनत्व इस संख्या से कम है, के लिए केवल उन गलियों, कस्बा स्थलों और बगल के गाँवों को नगरीय जनसंख्या में गिना जाता है।

### भारत

भारत की २०११ की जनगणना के लिए नगरीय क्षेत्र की परिभाषा इस प्रकार थी:

* एक नगर पालिका, निगम, छावनी बोर्ड या अधिसूचित नगर क्षेत्र समिति, आदि के सभी स्थान।
* अन्य सभी क्षेत्र जो निम्नलिखित मानदण्ड को पूरा करते हैं:
	+ कम से कम ५,००० की जनसंख्या।
	+ कामकाजी पुरुष जनसंख्या का कम से कम ७५% अकृषि कार्यों में संलग्न।
	+ जनसंख्या घनत्व कम से कम ४०० व्यक्ति प्रति वर्ग किमी।

### संयुक्त राज्य अमेरिका

अमेरिका में नगरीय क्षेत्रों की दो श्रेणियाँ हैं। नगरीयकृत क्षेत्र उस नगरीय क्षेत्र को निर्दिष्ट करता है जहाँ ५०,००० या अधिक लोग निवास करते हैं। पचास हज़ार से कम लोगों वाले क्षेत्रों को नगरीय समूह कहा जाता है। अमेरिका में नगरीय क्षेत्र सबसे पहले १९५० की जनगणना में अंकित किए गए थे, जबकि नगरीय समूह २००० की जनगणना में। अमेरिका में कुल मिलाकर १,३७१ नगरीय क्षेत्र और नगरीय समूह हैं जिनमें १०,००० या अधिक लोग हैं।

सन्दर्भ
-------

1. ↑  *Percentage of global population living in cities, by continent* Archived 2012-04-14 at the Wayback Machine *guardian.co.uk* (अंग्रेज़ी)

बाहरी कड़ियाँ
-------------

* United Nations Statistics Division (UNSTAT): Definition of "urban" (अंग्रेज़ी)
* World Urban Areas All identified world urbanized areas 500,000+ and others: Population & Density. Author seeks advice on any that appear to be missing: wcox@demographia.com (अंग्रेज़ी)
* Geopolis: research group,university of Paris-Diderot, France for world urban areas (अंग्रेज़ी)
फैस्ट नोज़ याओंक २०१५ में शामिल रेनेस में ७००० नर्तक
**नोज़ उत्सव** (ब्रेटन रात्रि त्योहार) एक ब्रेटन पारंपरिक त्योहार है। इसमें संगीतकार ध्वनिक वाद्ययंत्र बजाते हैं जिसपर सामूहिक नृत्य किया जाता है।
नोज़ उत्सव के अधिकांश पारंपरिक नृत्य प्राचीन हैं, कुछ पूर्व मध्ययुगीन हैं। यह नृत्य समुदाय द्वारा अपने अतीत को समझने एक तरीका है।

५ दिसंबर २०१२ को यूनेस्को द्वारा नोज़ उत्सव को मानवता की अमूर्त सांस्कृतिक विरासत की प्रतिनिधिक सूची में जोड़ा गया।

विशेष
-----

फेस्ट-नोज़(बहुवचन फ़ेस्तोऊ-नोज़) ब्रितानी में एक पारंपरिक नृत्य उत्सव है। अधिकांश ब्रेटन नृत्य एक सामूहिक सामाजिक नृत्य हैं। १९५० के दशक में इसे यह नाम दिया गया किंतु १९वीं शताब्दी के अंत से यह अस्तित्व में था।

अतीत में, नृत्यों को कभी-कभी घर में एक ठोस धरातल या खेत के काम के लिए एक ठोस सतह बनाने के लिए जमीन को रौंदने के लिए उपयोग में लाया जाता था। इसमें पड़ोसियों को आमंत्रित किया जाता था, जो कुछ नृत्यों में मुद्रांकन आंदोलनों की उपस्थिति को दर्शाता है। चर्च ने "कोफ-हा-कोफ" (पेट से पेट) नृत्य, जिसका अर्थ है-‘जोड़े में नृत्य करना’-को लंबे समय के लिए प्रतिबंधित कर दिया। सामाजिक स्तर पर ये उत्सव युवाओं के लिए अपनी वेशभूषा में एक-दूसरे से मिलने तथा विस्तृत होने तथा यह जानने का एक अवसर थे कि वे कितनी जल्दी थकते हैं? चूँकि नृत्य कभी-कभी लंबे समय तक जारी रहता है और इसमें जटिल तथा तेज़ कदम चाल शामिल रहती है जिसके लिए अधिक प्रयास और कौशल की आवश्यकता होती है।

वर्तमान में "फेस्तोऊ नोज़" बहुत लोकप्रिय है।
अधिकांश गांवों में साल में कम से कम एक बार खेल क्लबों, स्कूल आदि द्वारा उत्सव-नोज़ आयोजित होता है। यह उनकी संस्कृति और पहचान को दर्शाने और रात्रि-मित्रों के साथ सामान्य मूल्यों को साझा करने का एक तरीका है। कई बार सामूहिक लोक नृत्यों में बार-बार संगीत और शारीरिक परिश्रम के कारण कभी-कभी समाधि अवस्था में पहुँचने की बात की जाती है।

संदर्भ
------


1. ↑  Cunliffe, Barry W. (2003). *The Celts: a very short introduction*. Oxford UP. पृ॰ 135. आई॰ऍस॰बी॰ऍन॰ 978-0-19-280418-1.
2. ↑  UNESCO - Intangible Heritage Section. "UNESCO Culture Sector - Intangible Heritage - 2003 Convention :". *unesco.org*. मूल से 2013-08-26 को पुरालेखित.
फ़ख़रुद्दीन अली अहमद

**फ़ख़रुद्दीन अली अहमद** (13 मई 1905 - 11 फरवरी 1977) भारत के पांचवे राष्ट्रपति थे। 1925 में नेहरू से इंग्लैन्ड में मुलाकात के बाद वे भारतीय राष्ट्रीय कांग्रेस में शामिल हो गए। उन्होंने स्वतंत्रता आंदोलन में सक्रिय रूप से भाग लिया। वे 24 अगस्त 1974 से लेकर 11 फरवरी 1977 तक राष्ट्रपति रहे।

प्रारंभिक जीवन
--------------

फ़ख़रुद्दीन अहमद के दादा खालिलुद्दिन अली अहमद असम के कचारीघाट (गोलाघाट के पास) से थे। अहमद का जन्म 13 मई 1905 को दिल्ली में हुआ। उनके पिता कर्नल ज़लनूर अली थे।जो कि एक अंसार जाती के थे और उनकी मां दिल्ली के लोहारी के नवाब की बेटी थीं।

अहमद को गोंडा जिल ले के सरकारी हाई-स्कूल और दिल्ली सरकारी हाई-स्कूल में शिक्षित किया गया। उच्च शिक्षा के लिए वे 1923 में इंग्लैंड गए, जहां उन्होंनें सेंट कैथरीन कॉलेज, कैम्ब्रिज में अध्ययन किया। 1928 में उन्होंने लाहौर उच्च न्यायालय में कानूनी अभ्यास आरंभ किया।

स्वतंत्रता आंदोलन के दौरान
--------------------------

फ़ख़रुद्दीन अली अहमद १९३१ में भारतीय राष्ट्रीय कांग्रेस से जुड़ गए। जवाहर लाल नेहरू के सुझाव पर वह मुस्लिम आरक्षित सीट पर चुनाव लड़े और जीते। 1938 में बारदोली के नेतृत्व उन्हें वित्तमंत्री भी बनाया गया।1940 में सत्याग्रह आंदोलन एवं 1942 में भारत छोडो आंदोलन के समर्थन की वजह से जेल गए। उन्होंने तीन साल से ज्यादा समय जेल में बिताया।

राजनीतिक जीवन
-------------

1952 में असम से राज्यसभा के लिए निर्वाचित हुए।  इसके बाद 1957 से 1967 तक असम में विधायक रहे। 1971 से दोबारा केंद्रीय राजनीती में आये और कई मंत्रालय संभाले। राष्ट्रपति पद के लिए नामित होने से पहले वह खाद्य एवं कृषि मंत्री के रूप में कार्यरत थे। 1974 में प्रधानमंत्री इन्दिरा गान्धी ने अहमद को राष्ट्रपति पद के लिए चुना और वे भारत के दूसरे मुस्लिम राष्ट्रपति बन गए। इन्दिरा गान्धी के कहने पर उन्होंने 1975 में अपने संवैधानिक अधिकार का इस्तेमाल किया और आंतरिक आपातकाल की घोषणा कर दी।

निधन
----

11 फरवरी 1977 (उम्र:72) में हृदयगति रुक जाने से अहमद का कार्यालय में निधन हो गया।

सूत्र
-----

1. ↑  Naidu, M. A. (1975). *Fakhruddin Ali Ahmed* (अंग्रेज़ी में). copies can be had from Naidu. अभिगमन तिथि 8 दिसम्बर 2021.
2. ↑  "indiapicks.com". मूल से 18 जुलाई 2011 को पुरालेखित. अभिगमन तिथि 15 मार्च 2011.
3. 1 2  "indohistory.com". मूल से 23 नवंबर 2010 को पुरालेखित. अभिगमन तिथि 15 मार्च 2011.
4. ↑  JAI, JANAK RAJ. *BHARTIYA LOKTANTRA OR HAMARE RASHTRAPATI*. Kitabghar Prakashan. आई॰ऍस॰बी॰ऍन॰ 978-81-88121-85-4.
5. ↑  Kumar, Rajendra (2015-01-01). *Bharat Ke Rashtrapati Va Pradhanmantri*. Prabhat Prakashan. आई॰ऍस॰बी॰ऍन॰ 978-93-5048-424-1.

| * दे
* वा
* सं
भारत भारत के राष्ट्रपति |
| --- |
| 

 राजेन्द्र प्रसाद **·**  सर्वपल्ली राधाकृष्णन  **·**  ज़ाकिर हुसैन **·**  वी॰ वी॰ गिरि† **·**  मुहम्मद हिदायतुल्लाह† **·**  वी॰ वी॰ गिरि **·**  फ़ख़रुद्दीन अली अहमद **·**  बासप्पा दनप्पा जत्ती† **·**  नीलम संजीव रेड्डी **·**  ज़ैल सिंह **·**  रामस्वामी वेंकटरमण **·**  शंकरदयाल शर्मा **·**  कोच्चेरील रामन नारायणन **·**  अब्दुल कलाम **·**  प्रतिभा देवीसिंह पाटिल  **·**  प्रणब मुखर्जी **·** राम नाथ कोविन्द **·**  द्रौपदी मुर्मू
 |  |
| "†" कार्यवाहक राष्ट्रपति |
कर्नल **नीलकांतन जयचंद्रन नायर**, एसी, केसी **("एनजे" के रूप में लोकप्रिय)** भारतीय सेना के एक उच्च पदस्थ अधिकारी थे। २० दिसंबर १९९३ को, बटालियन के एक अग्रिम दल का नेतृत्व करते हुए, उनके काफिले पर नगा विद्रोहियों ने हमला किया। नायर ने व्यक्तिगत रूप से हमले को तोड़ने के लिए नेतृत्व किया और अपने लोगों का बचाव करते हुए अपने जीवन का बलिदान दिया। वीरता के इस कार्य के लिए उन्हें अशोक चक्र से सम्मानित किया गया था।   

तकनीकी रूप से नायर भारतीय सेना का सबसे सुशोभित अधिकारी है, क्योंकि एकमात्र सैनिक को सर्वोच्च ( अशोक चक्र ) और वीरता के लिए दूसरा सर्वोच्च ( कीर्ति चक्र ) पुरस्कार दिया गया है।

प्रारंभिक जीवन और शिक्षा
------------------------

नायर सैनिक स्कूल, कज़खूटम, केरल का पूर्व छात्र था।  फिर वह ३८ वें कोर्स के हिस्से के रूप में नेशनल डिफेंस अकादमी, पुणे में शामिल हो गए। वह 'आई' स्क्वाड्रन के सदस्य थे। उन्होंने वेलिंगटन में डिफेंस सर्विसेज स्टाफ कॉलेज में पढ़ाई की ।

सैन्य वृत्ति
------------

नायर को १८ जून १९७१ को १६ मराठा लाइट इन्फैंट्री में कमीशन दिया गया था। भारतीय सेना में उनका करियर दो दशकों में फैला, जिसके दौरान उन्होंने विभिन्न कमांडों के साथ-साथ कर्मचारियों की नियुक्तियाँ भी कीं।   उन्होंने भूटान में IMTRAT में सेवा की। उन्होंने पुणे में आर्मी इंटेलिजेंस स्कूल में प्रशिक्षक के रूप में भी काम किया। 

१९८३ में, मिज़ोरम में, कोल नायर ने क्लोज़र -क्वार्टर मुकाबले में विद्रोहियों को शामिल किया, जिसके लिए उन्हें उनके असाधारण वीरता की मान्यता में कीर्ति चक्र से सम्मानित किया गया। १९९३ में, उनकी इकाई, १६ वीं बटालियन मराठा लाइट इन्फैंट्री नागालैंड में तैनात की गई थी। 

दिसंबर १९९३ में, वह नागालैंड में एक अग्रिम पार्टी के काफिले का नेतृत्व कर रहे थे, जब वे लगभग एक सौ विद्रोहियों द्वारा घात लगाए गए थे। स्वचालित हथियारों से भारी आग ने एक जूनियर कमीशन अधिकारी और १३ जवानों की मौके पर ही मौत हो गई। कर्नल नायर, जो गंभीर रूप से घायल थे, ने हिम्मत नहीं हारी। अपनी गंभीर चोट के बावजूद, उन्होंने अपने जवानों को एक हमले की पंक्ति में संगठित किया और विद्रोहियों पर आरोप लगाया जब वे रैंक तोड़कर भाग गए। उनके साहस और वीरता के लिए उन्हें १९९४ में मरणोपरांत अशोक चक्र से सम्मानित किया गया था।

प्रमुख सजावट
------------

* अशोक चक्र
* कीर्ति चक्र

यह सभी देखें
------------

* कपजहोम रमन पिल्लई

संदर्भ
------

1. 1 2  Reddy, Kittu (2007). "Chapter 6: Colonel Neelakantan Jayachandran Nair". *Bravest of the Brave (Heroes of Indian Army)*. Ocean book Publisher. पपृ॰ 102–105. आई॰ऍस॰बी॰ऍन॰ 81-87100-00-1.
2. 1 2  Staff Reporter (18 February 2007). "Souvenir on war hero released". Kerala - Thiruvananthapuram: The Hindu. मूल से 27 दिसंबर 2011 को पुरालेखित. अभिगमन तिथि 15 September 2013.
3. ↑  Superhero Comic book on NC Nair
4. ↑  "New Page 1". मूल से 3 मार्च 2012 को पुरालेखित. अभिगमन तिथि 9 मार्च 2020.
5. ↑  "Insurgency will be dealt with an iron fist, says Army Chief". *The Hindu*. 18 February 2007. अभिगमन तिथि 15 November 2018.
6. ↑  "Colonel Neelakantan Jayachandran Nair". मूल से 28 नवंबर 2009 को पुरालेखित. अभिगमन तिथि 9 मार्च 2020.
एक नूरिस्तानी लड़की
**नूरिस्तानी समुदाय** पूर्वी अफ़ग़ानिस्तान के नूरिस्तान क्षेत्र में रहने वाला एक समुदाय है। नूरिस्तान के लोग अपने सुनहरे बालों, हरी-नीली आँखों और गोरे रंग के लिए जाने जाते हैं। उन्नीसवी सदी के अंत तक नूरिस्तानियों का धर्म हिन्दू धर्म से मिलता जुलता एक अति-प्राचीन हिन्द-ईरानी धर्म था और नूरिस्तान को इर्द-गिर्द के मुस्लिम इलाक़ों के लोग "काफ़िरिस्तान" के नाम से जानते थे। सैंकड़ों-हज़ारों वर्षों तक यहाँ के लोग स्वतन्त्र रहे और यहाँ तक कि पंद्रहवी सदी के आक्रमणकारी तैमुरलंग को भी हरा दिया। १८९० के दशक में अफ़ग़ानिस्तान के अमीर अब्दुर रहमान ख़ान ने इस क्षेत्र पर आक्रमण करके इस पर अधिकार कर लिया। इसके बाद यहाँ के लोगों को विवश होकर मुसलमान बनाना पड़ा और इस क्षेत्र का नाम भी बदल कर "नूरिस्तान" कर दिया गया, जिसका अर्थ है "नूर" (यानि "प्रकाश") का स्थान। यहाँ के लोगों के रीति-रिवाज और धार्मिक मान्यताओं में अभी भी उनके इस्लाम से पूर्व के धर्म के तत्व मिलते हैं।

नूरिस्तान से लगे हुए पाकिस्तान के उत्तर-पश्चिमी चित्राल क्षेत्र के कलश लोग नूरिस्तानियों से मिलते-जुलते हैं, लेकिन वे उन्नीसवी सदी में ब्रिटिश साम्राज्य के अधीन भारत में आते थे, इसलिए वे अब्दुर रहमान ख़ान के हमलों से बचे रहे और उनमें से कई अभी भी अपने पूर्वजों के धर्म के अनुयायी हैं। अलग-अलग नूरिस्तानी और कलश क्षेत्रों में भाषा का भी अंतर है, लेकिन ये सारी भाषाएँ दार्दी भाषाओँ में ही गिनी जाती हैं।

इन्हें भी देखें
---------------

* नूरिस्तान
* कलश लोग
* काफ़िरिस्तान

सन्दर्भ
-------

1. ↑  "Kalash Religion" (PDF). मूल से 9 नवंबर 2013 को पुरालेखित (PDF). अभिगमन तिथि 2 मई 2011.
2. ↑  "With Camera to India, Iran and Afghanistan: Access to Multimedia Sources of the Explorer, Professor Dr. Morgenstierne (1892-1975)". मूल से 21 जुलाई 2011 को पुरालेखित. अभिगमन तिथि 2 मई 2011.
3. ↑  Martin Ewans, *Afghanistan: a short history of its people and politics*, Harper Perennial, 2002, p.103
4. ↑  A Former Kafir Tells His 'Tragic Story'. Notes on the Kati Kafirs of Northern Bashgal (Afghanistan) / Max Klimburg, Eat and West, Vol. 58 - Nos. 1-4 (December 2008), pp. 391-402
5. ↑  Reflections of the Islamisation of Kafiristan in Oral Tradition / Georg Buddruss Journal of Asian Civilizations - Volume XXXI - Number 1-2 - 2008, Special Tribute Edition, pp. 16-35
6. ↑  'The pacification of the country was completed by the wholly gratuitous conquest of a remote mountain people in the north-east, the non-Muslim Kalash of Kafiristan (Land of the Unbelievers), who were forcibly converted to Islam. Their habitat was renamed Nuristan (Land of Light).' Angelo Rasanayagam, *Afghanistan: A Modern History*, I.B. Tauris, 2005, p.11
2012 में हैलिफ़ैक्स इंटरनेशनल सिक्योरिटी फोरम में नीलम देओ
**नीलम देओ** 1975 बैच की भारतीय विदेश सेवा (IFS) अधिकारी हैं, जिन्होंने डेनमार्क और कोटे डी आइवर में भारत के राजदूत के रूप में सेवा की, जो सिएरा लियोन, नाइजर और गिनी के समवर्ती मान्यता प्राप्त है।
अपने करियर के दौरान, वह दो अवसरों पर अमेरिका में वाशिंगटन, डीसी (1992-1995) और न्यूयॉर्क (2005-2008) में तैनात रहीं। न्यूयॉर्क में महावाणिज्य दूत के रूप में, वह निवेश प्रोत्साहन गतिविधियों में लगी हुई थीं।
भारतीय विदेश सेवा में 33 साल की सेवा के बाद, उन्होंने 2009 में गेटवे हाउस: इंडियन काउंसिल ऑन ग्लोबल रिलेशंस की सह-स्थापना की। वह सेंटर फॉर एयर पावर स्टडीज के साथ एक प्रतिष्ठित साथी, द क्लाइमेट ग्रुप की सलाहकार है।

शिक्षा
------

नीलम देव ने दिल्ली स्कूल ऑफ इकोनॉमिक्स से अर्थशास्त्र में मास्टर डिग्री पूरी की। भारतीय विदेश सेवा में शामिल होने से पहले, उन्होंने 1971-1974 तक कमला नेहरू कॉलेज, दिल्ली विश्वविद्यालय में अर्थशास्त्र पढ़ाया। वह, विशेष रूप से, अफ्रीका, दक्षिण पूर्व एशिया, भारत-यू.एस. के मुद्दों के बारे में व्यापक ज्ञान और जोखिम रखती है। द्विपक्षीय संबंध, बांग्लादेश और अन्य सार्क पड़ोसी।

राजनयिक कैरियर
--------------

उन्होंने इटली में भारतीय विदेश सेवा (1977-1980) के साथ अपने करियर की शुरुआत की। उनकी बाद की पोस्टिंग में थाईलैंड में एक राजनीतिक और प्रेस अधिकारी (1984-1987) के रूप में जिम्मेदारी शामिल थी। विदेश मंत्रालय में अपने कार्य के दौरान, वह बांग्लादेश, श्रीलंका, म्यांमार और मालदीव के संयुक्त सचिव थे। उसे पहले डेनमार्क (1996-99) में एक राजदूत के रूप में नियुक्त किया गया था, और फिर कोटे डी आइवर (1999-2002) में राजदूत के रूप में सिएरा लियोन, नाइजर और गिनी को समवर्ती मान्यता प्रदान की गई थी। उसका अंतिम कार्य (2005–08) न्यूयॉर्क में महावाणिज्यदूत के रूप में था। रणनीतिक मुद्दों पर अमेरिकी कांग्रेस, थिंक टैंक और विश्वविद्यालयों के साथ संपर्क, उनकी विशेष जिम्मेदारियों में से एक था।

व्यक्तिगत जीवन
--------------

नीलम देव का विवाह भारतीय प्रशासनिक सेवा के एक अधिकारी प्रमोद देव से हुआ, जो पूर्व में केंद्रीय विद्युत नियामक आयोग के अध्यक्ष थे। उनकी एक बेटी है, जो पेंसिल्वेनिया के लेह विश्वविद्यालय में राजनीति विज्ञान की एसोसिएट प्रोफेसर हैं।

सन्दर्भ
-------

1. ↑  "Gateway House Biodata". मूल से 29 जनवरी 2013 को पुरालेखित. अभिगमन तिथि 16 फ़रवरी 2019.
2. ↑  "Career". Gateway House: Indian Council on Global Relations. मूल से 29 जनवरी 2013 को पुरालेखित. अभिगमन तिथि 16 फ़रवरी 2019.
3. ↑  "Pramod Deo". मूल से 14 दिसंबर 2009 को पुरालेखित. अभिगमन तिथि 16 फ़रवरी 2019.
**नैना आश्विन कुमार** भारतीय टेबल टेनिस खिलाड़ी हैं, जिन्हे 'नैना वंडरकिड' नाम से भी जाना जाता हैं। इनका जन्म २२ मार्च, २००० में भारतीय राज्य आंध्र प्रदेश की राजधानी हैदराबाद में हुआ था।

शिक्षा
------

केवल आठ वर्ष की आयु में नैना माध्यमिक शिक्षा के अंतर्गत एक अंतर्राष्ट्रीय जनरल सर्टिफ़िकेट के तहत कक्षा (ग्रेड) १० की परीक्षा में उपस्थित हुई। सीआईई बोर्ड द्वारा की जाने वाली कैम्ब्रिज अंतर्राष्ट्रीय परीक्षा को पास करने वाली वह पहली एशियाई लड़की हैं। इसके बाद उन्होंने ग्यारहवीं व बारहवीं कक्षा की शिक्षा आंध्र प्रदेश बोर्ड ऑफ़ इण्टरमीडिएट एजुकेशन से पूर्ण की। १२ वर्ष की आयु में उन्होंने सेंट मैरीस कॉलेज से बीए जनसंचार में डिग्री के लिए कदम बढ़ाया।
सात साल की उम्र में उन्होंने एक अपना संगीत एल्बम रिकॉर्ड किया। इस सीडी में उनका रामायण गायन भी शामिल हैं। 
उन्होंने भगवद्गीता का अंग्रेज़ी में अनुवाद किया। ५ से ७ वर्ष की आयु में नैना ने हिन्दी, अंग्रेज़ी व अपने क्षेत्र की प्राथमिक भाषा का मूल ज्ञान सीखा।

टेबल टेनिस
----------

नैना कुमार आश्विन ने सब जूनियर लड़कियों की श्रेणी में कांस्य पदक हासिल करके राष्ट्रिय विजेता (चैंपियन) का खिताब हासिल किया। टीम स्पर्धा में नैना ने बारह, चौदह और सोलह आयु वर्ग में साल २०१० में स्वर्ण पदक जीता। बोलपुर में उन्हें कांस्य पदक से सम्मानित किया गया व साल २०१२ में बैंगलोर में दक्षिण क्षेत्र का खिताब जीता। उन्होंने युवा लड़कियों की राष्ट्रीय प्रतियोगिता के दौरान टीम कांस्य पदक भी जीता। यह सभी जीते गए पदक उन्हें बारह, चौदह और सोलह आयु वर्ग में "राज्य टोपर" बनाते हैं। उन्हें सब जूनियर गर्ल्स में टेबल टेनिस के लिए नंबर १ का स्थान दिया गया था। 
भारत के बहार ऑस्ट्रिया में हुए अंतर्राष्ट्रीय टेबल टेनिस खेल प्रतियोगिता में उन्होंने छठी वरीयता प्राप्त की। चीन में हुए प्रशिक्षण शिविर में उन्होंने भारत का प्रतिनिधित्व किया। उस समूह के साथ उन्होंने दिल्ली में एशियाई जूनियर चैंपियनशिप में भाग लिया। इसके साथ उन्होंने देहरादून में हुए इंडिया जूनियर व कैडेट ओपन में भी टीम स्पर्धा में स्वर्ण और एकल प्रतियोगिता में कांस्य पदक जीते।

सन्दर्भ
-------

1. 1 2  V.V. Subrahmanyam (2011-01-12). "NATIONAL / ANDHRA PRADESH : Child prodigy dreams of reaching the skies". The Hindu. अभिगमन तिथि 2012-12-18.
2. ↑  "ST.MARY'S - Hall of Fame". Stmaryscollege.in. मूल से 6 मई 2017 को पुरालेखित. अभिगमन तिथि 2013-02-06.
अर्थशास्त्र में, **नैतिक संकट** (अंग्रेज़ी: *moral hazard*) तब होता है जब कोई व्यक्ति स्वयं बीमाकृत (insured) होने पर अधिक जोखिम उठाता है, खासकर किसी दूसरे जोखिम लेने वाले व्यक्ति को देखकर। व्यक्ति ऐसा इसलिए कर पाता है क्योंकि कोई और उन जोखिमों की लागत का वहन कर रहा होता है। इसका एक उदाहरण वह परिदृश्य हो सकता है जहां वित्तीय लेनदेन होने के बाद एक पार्टी कोई ऐसा बदलाव करे जो कि दूसरे के कार्य में प्रतिबंध डाले। 

एक पार्टी इस बारे में निर्णय लेती है कि कितना जोखिम लेना है, जबकि दूसरी पार्टी लागतों को वहन करती है- अगर परिणाम बुरा आए, तो जोखिम लेने वाली पार्टी उससे अलग बर्ताव करने लगती है जैसा वह तब करती जब जोखिम उसे स्वयं उठाना पड़ता। 

नैतिक जोखिम एक प्रकार की सूचना विषमता के तहत भी हो सकता है, जहां लेनदेन के लिए जोखिम लेने वाली पार्टी जोखिम के परिणाम भुगतने वाली पार्टी की तुलना में अपने इरादों के बारे में अधिक जानती है। मोटे तौर पर, नैतिक संकट तब हो सकता है जब पार्टी अपने कार्यों या इरादों के बारे में अधिक जानकारी के साथ कम जानकारी वाली पार्टी के दृष्टिकोण से अनुचित व्यवहार करने की प्रवृत्ति रखती है या उसे कहीं से ऐसा करने का प्रोत्साहन मिल रहा हो।

संदर्भ
------

बाहरी कड़ियाँ
-------------

* Dewan, Shaila (February 26, 2012). "Moral Hazard: A Tempest-Tossed Idea". *The New York Times*. मूल से 22 सितंबर 2019 को पुरालेखित. अभिगमन तिथि 18 फ़रवरी 2020.
* Gladwell, Malcolm (August 29, 2005). "द मोरल हैज़र्ड मिथ" । द न्यू यॉर्कर ।
* "मोरल हज़ार्ड के बारे में ऐसा क्या है?" । Press.illinois.edu
* "इनसाइड द मेलडाउन", पीबीएस के *फ्रंटलाइन* एपिसोड एक केंद्रीय विषय के रूप में विचार का उपयोग करता है
| **नोखा Nokha** |
| --- |
| नोखा is located in राजस्थाननोखानोखाराजस्थान में स्थिति |
| सूचना |
| **प्रांत व देश**: | बीकानेर ज़िलाराजस्थान भारत |
| **जनसंख्या** (2019/2020): | 37,281 |
| **मुख्य भाषा(एँ)**: | राजस्थानी, हिन्दी, मारवाड़ी |
| **निर्देशांक**: | 27°36′N 73°25′E﻿ / ﻿27.60°N 73.42°E﻿ / 27.60; 73.42 |

**नोखा** (Nokha) भारत के राजस्थान राज्य के बीकानेर ज़िले में स्थित एक नगर है। नोखा नगर की स्थापना वर्ष 1927 में की गई थी। वर्तमान मण्डी जहाँ मुख्य नगर स्थित है को मण्डी टाऊन के तौर पर आधुनिक व आधारभूत सुविधाओं सहित विकसित करने में तत्कालीन बीकानेर के महाराजा श्री गंगासिंह जी व मुख्य फ्रांसीसी इंजीनियर वास्तुकार श्री मैकंजी का महत्वपूर्ण योगदान रहा, जिन्होनें इसे ग्रिड-आयरन पद्धति से बसाया। नोखा को एशिया महाद्वीप में सबसे बड़े मोठमंडी के रूप में जाना जाता है। इस नगर को clean india mission के लिए राष्ट्रीय मंच पर उच्चतम स्थान से सम्मानित किया गया है। और इसे ओद्योगिक क्षेत्र में वैश्विक मंच पर जाना जाता है। शहर में निर्मित केबल्स,रजाई और भी कई वस्तुओं का वैश्विक स्तर पर निर्यात किया जाता है। शहर की बसावट बड़े ही व्यवस्थित रूप से की गई है। नोखा से मात्र 33किलोमीटर की दूरी पर स्थित विश्वविख्यात मां करणी का धाम है जिसमें लाखों की संख्या में लोग दर्शन हेतु आते है ये चुहो वाली देवी के रूप में भी प्रसिद्ध है। नोखा से 13किलोमीटर की दूरी पर मुकाम में बिश्नोई संप्रदाय के प्रवर्तक गुरु जम्भेश्वर का लोकप्रिय मंदिर है जिसे मुक्ति धाम मुकाम के नाम से भी जाना जाता है। नोखा से 35 किलोमीटर पश्चिम में काहिरा ग्राम में जसनाथी संप्रदाय की उप पिठ हैं जिसे खिंयानाथ जी जूनी बाड़ी के नाम से जाना जाता है सेंगाल धोरा शिव धाम जहां महाशिवरात्रि को विशाल मेला लगता है

इन्हें भी देखें
---------------

* बीकानेर ज़िला

महाराज गगासिंह जी ने नोखा को चण्डीगढ़ की संज्ञा दि थी!

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**नैना सिंह** (जन्म 4 मार्च 1994)  एक भारतीय मॉडल और टेलीविजन अभिनेत्री हैं जिन्हें *स्प्लिट्सविला 10* जीतने और *कुमकुम भाग्य* में रिया मेहरा की भूमिका निभाने के लिए जाना जाता है। 2020 में उन्होंने रियलिटी शो *बिग बॉस 14* में भाग लिया था।

प्रारंभिक जीवन
--------------

सिंह राज्य स्तरीय टेबल टेनिस चैंपियन हैं।[]
अपने स्कूल के दिनों से, उन्होंने क्रिकेट, फुटबॉल, बास्केटबॉल और वॉलीबॉल सहित सभी प्रकार के खेल खेले हैं।  *स्प्लिट्सविला 10* में भाग लेने से पहले वह एक सहायक कास्टिंग निर्देशक थीं।

करियर
-----

2013 में, सिंह को फेमिना की सबसे स्टाइलिश दिवा का ताज पहनाया गया था।  2017 में, उसने एमटीवी इंडिया के डेटिंग रियलिटी शो *स्प्लिट्सविला 10* में भाग लिया, जहां वह बसीर अली के साथ विजेता के रूप में समाप्त हुई।  इसके बाद, उन्होंने अपने पहले संगीत वीडियो में अभिनय किया, जिसका शीर्षक सुंदर था, जिसे अवि जे और ज्योतिका तंगरी *ने* गाया था।

2018 में, उन्होंने स्टार प्लस के टैलेंट रियलिटी शो *इंडियाज नेक्स्ट सुपरस्टार्स* में भाग लिया और एक फाइनलिस्ट के रूप में उभरीं। 

2019 में, उन्होंने ज़ी टीवी की ड्रामा सीरीज़ *कुमकुम भाग्य* में रिया मेहरा की भूमिका निभाई।  फरवरी 2020 में, सिंह ने यह कहते हुए शो छोड़ दिया, "मैं रिया से बिल्कुल भी संबंधित नहीं हो सका। उसने जिस तरह की भावनाओं को चित्रित किया वह उचित नहीं था और मैं अब और भूमिका नहीं निभा सकती थी। "

अक्टूबर 2020 में, उन्होंने कलर्स टीवी के रियलिटी प्रतियोगिता शो *बिग बॉस 14* में वाइल्ड कार्ड के रूप में भाग लिया।   2021 में, उन्होंने अश्वनी शर्मा द्वारा गाए गए संगीत वीडियो *वजाह* में अभिनय किया। इसके बाद, उन्होंने प्रिंस नरूला द्वारा गाए गए संगीत वीडियो *मेलोडी* में अभिनय किया।

संदर्भ
------

1. ↑  "Kumkum Bhagya's Naina Singh celebrates her birthday; co-stars join the celebration". *The Times of India* (अंग्रेज़ी में).
2. ↑  "From being a casting director to playing table tennis at state level, a look at some unknown facts about Kumkum Bhagya fame Naina Singh". *The Times of India* (अंग्रेज़ी में).
3. ↑  "Bigg Boss 14 contestant: Know all about wild card entrant Naina Singh". *The Times of India* (अंग्रेज़ी में).
4. ↑  "Splitsvilla 10 winner Naina Singh to debut in Kumkum Bhagya, here's a look at her pictures". *The Times of India* (अंग्रेज़ी में). 13 March 2019.
5. ↑  "Baseer Ali, Naina Singh win Splitsvilla X". *Hindustan Times* (अंग्रेज़ी में).
6. ↑  "Ashish Malhotra, Naina Singh, Natasha Bharadwaj, Aman Gandotra, Shruti Sharma and Harshvardhan Deo". *The Times of India*.
7. ↑  "Naina Singh, Mughda Chapekar enter Kumkum Bhagya. All about Abhi-Pragya's grown-up daughters". *India Today* (अंग्रेज़ी में).
8. ↑  "Naina Singh on quitting Kumkum Bhagya: Couldn't relate to my character anymore". *The Indian Express* (अंग्रेज़ी में). 9 June 2020.
9. ↑  "Exclusive: Kumkum Bhagya actress Naina Singh to be Bigg Boss 14 contestant". *India Today* (अंग्रेज़ी में).
10. ↑  "EXCLUSIVE: Bigg Boss 14 contestant Naina Singh says, "The makers did not show half the things that I did in the house"". *Bollywood Hungama*. 12 November 2020.

बाहरी संबंध
-----------

* *नैना सिंह*  इंटरनेट मूवी डेटाबेस पर
हैदराबाद तेलंगाना में स्थित निज़ाम संग्रहालय का एक चित्र
**निज़ाम संग्रहालय** या **एच.ई.एच निज़ाम संग्रहालय** हैदराबाद के पुरानी हवेली मोहल्ले में स्थित एक संग्रहालय है जो पूर्व निज़ाम का महल था।

इस संग्रहालय में अंतिम निज़ाम के रजत जयंती समारोह में इस्तेमाल किये गए सोने का सिंहासन, हीरे के साथ एक सोने का टिफिन बॉक्स, जयंती हॉल का लघु प्रतिकृति, मीर उस्मान अली खान एटीसी के ग्लास इनले पेंटिंग के लिए इस्तेमाल किए गए सोने के सिंहासन जैसे मूल्यवान लेख शामिल हैं।

संग्रहालय में चोरी
------------------

२०१८ में यह संग्रहालय राष्ट्रीय समाचारों का भाग बन गया था क्यूंकि हैदराबाद ही के दो युवक इस संग्रहालय की सुरक्षा और सी० सी० टी० वी० कैमरों को चकमा देकर एक स्वर्ण टिफ़िन बॉक्स और कुछ बहुमूल्य वस्तुओं को चुराने में सफल हो गए। पर जल्दी ही ये दोनों पुलिस द्वारा पकड़े गए और संग्रहालय की सुरक्षा और कड़ी कर दी गई।

इन्हें भी देखें
---------------

* सालार जंग संग्रहालय
* चारमीनार
* मक्का मस्जिद
* मूसा नदी
* तेलंगाना
* हैदराबाद

सन्दर्भ
-------

1. ↑  "Nizams museum". मूल से 30 मार्च 2019 को पुरालेखित. अभिगमन तिथि 14 सितम्बर 2018.
2. ↑  "Hyderabad Police nabs 2 for theft at Nizam Museum; stolen valuable recovered". मूल से 15 सितंबर 2018 को पुरालेखित. अभिगमन तिथि 15 सितम्बर 2018.
मानचित्र में स्थिति
**नेवाडा** (अंग्रेज़ी: Nevada) संयुक्त राज्य अमेरिका के पश्चिमी और दक्षिण-पश्चिमी क्षेत्र में स्थित राज्य है। नेवादा 7वाँ सबसे व्यापक क्षेत्र वाला और 34वाँ सबसे अधिक आबादी वाला अमेरिकी राज्य है। नेवाडा काफी हद तक रेगिस्तान और अर्ध-शुष्क है, जिसमें से अधिकतर इलाका ग्रेट बेसिन (एक बंद जलसंभर (बन्द जलसम्भर)) के भीतर है। ग्रेट बेसिन के दक्षिण में स्थित क्षेत्र मोहावी मरुस्थल के भीतर हैं। 

नेवाडा का पता लगाने वाले पहले यूरोपीय लोग स्पैनिश थे। यह क्षेत्र न्यू स्पेन नामक स्पेनी कालोनी का हिस्सा बन गया और 1821 में स्वतंत्रता प्राप्त करने के बाद मेक्सिको का हिस्सा बन गया। मैक्सिकन-अमेरिकी युद्ध में अपनी जीत के बाद संयुक्त राज्य अमेरिका ने 1848 में इस क्षेत्र पर कब्जा कर लिया। नेवाडा 31 अक्टूबर 1864 को 36वाँ राज्य बना। 1940 में नेवाडा की आबादी केवल 1,10,000 से थोड़ी ही अधिक थी। हालाँकि जुआ वैध होने के कारण नेवादा 20वीं शताब्दी में एक प्रमुख पर्यटन स्थल में बदल गया। 

2016 के अनुमान के मुताबिक राज्य की जनसंख्या 29,40,058 है। राज्य का सबसा बड़ा शहर लास वेगास है।

सन्दर्भ
-------



| * दे
* वा
* सं
संयुक्त राज्य अमेरिका के राज्य |
| --- |
| राजधानी: वॉशिंगटन डी॰ सी॰ (कोलंबिया का जिला) |
| अलास्का  •  अलाबामा  •  आर्कन्सा  •  आयडहो  •  आयोवा  •  इण्डियाना  •  इलिनॉय  •  एरीज़ोना  •  ओहायो  •  औरिगन  •  ओक्लाहोमा  •  केन्सास  •  कॅण्टकी  •  कैलिफ़ोर्निया  •  कॉलोराडो  •  कनेक्टिकट  •  जॉर्जिया  •  टेनेसी  •  टेक्सस  •  डेलावेयर  •  न्यू जर्सी  •  न्यूयॉर्क  •  नेब्रास्का  •  न्यू मेक्सिको  •  नेवाडा  •  नॉर्थ डकोटा  •  न्यू हेम्पशायर  •  नॉर्थ कैरोलीना  •  पेन्सिलवेनिया  •  फ़्लोरिडा  •  मेन  •  मैरिलैण्ड  •  मिशिगन  •  मिनेसोटा  •  मिसिसिपी  •  मासेचुसेट्स  •  मोन्टाना  •  मिज़ूरी  •  रोड आइलैण्ड  •  विस्कान्सिन  •  वर्जीनिया  •  वरमॉण्ट  •  वायोमिंग  •  दक्षिणी केरोलाइना  •  दक्षिण डकोटा  •  पश्चिम वर्जीनिया  •  यूटा  •  लुईज़ियाना  •  वाशिंगटन  •  हवाई |
जनसंख्या विस्फोट से देश गृहयुद्ध की ओर !
क्यों चाहिए Two Child Policy For All कानून ?
प्यारे देशवासियो जय हिन्द ! 

```
         आज देश की आबादी 134 करोड़ है और आने वाले 5 वर्षों में हम चीन को पीछे छोड देंगे। कम क्षेत्रफल होने के बावजूद इतनी अधिक आबादी का ही परिणाम है कि उपलब्ध संसाधन बहुत तेजी से कम पडते जा रहे हैं। 95% अंक लाने के बावजूद DU अथवा अन्यत्र अच्छे काॅलेजों में युवाओं को एडमिशन नहीं मिलता और जिन्हें मिल गया उन्हें पढाई पूरी करने के बाद भी रोजगार के लिए दर दर भटकना पड रहा है। हॉस्पिटल मे आॅपरेशन के बाद मरीज को बरामदे में स्ट्रेचर पर डाला जाता है क्योंकि मरीजों की भीड़ के कारण बैड उपलब्ध नहीं होते। जिस पैसे से बच्चों के लिए दूध खरीदना चाहिए, उस पैसे से हमें पानी खरीदना पडता है। बेतहाशा बढती जनसंख्या के कारण जीवन के हर मोड़ पर मारामारी है।
```

```
         सोचिए अगर आज यह स्थिति है तो आने वाले 25-30 वर्षों मे हालात कितने खतरनाक होंगे। इतनी बडी आबादी के लिए स्कूल, काॅलेज, हॉस्पिटल, रेल, मैट्रो, सडक, दफ्तर, कारखाने और रहने के लिए आवास उपलब्ध कराने में ही खेती की जमीन घट जायेगी, जंगल नष्ट हो जायेंगे। खाने को पर्याप्त अन्न भी पैदा नही होगा। ना इतने लोगो के लिए शिक्षा की व्यवस्था हो पायेगी और ना ही चिकित्सा की। बेरोजगारी और बीमारी अपने चरम पर होंगी। व्यवसाय भी चारों ओर फैली भुखमरी और गरीबी के कारण ठप पड जायेंगे। ऐसी स्थिति में एक दिन ऐसा आयेगा जब लोग एक दूसरे के खून के प्यासे हो जायेंगे और देश गृहयुद्ध के कगार पर होगा। 
```

```
         चीन जैसे देश ने कई दशक पहले इस समस्या को पहचान लिया था और उस पर काम किया। हमारे देश मे वोट बैंक की राजनीति के कारण पिछले 70 वर्षो मे किसी भी सरकार अथवा राजनीतिक दल ने इस समस्या का समाधान तो दूर, इस पर चर्चा भी करना उचित नही समझा। देशहित के कुछ विषय ऐसे होते हैं जिन्हें लोगों के विवेक पर नही छोडा जा सकता। सरकार को उनका उपाय लोगों की निजी मान्यताओं से ऊपर उठकर सोचना पडता है। 
```

इस सबका उपाय क्या है ?

```
         केवल और केवल एक ही उपाय है ! एक सख्त जनसंख्या नियंत्रण कानून। इसके लिए "जनसंख्या समाधान फाउन्डेशन "पिछले दो वर्षों से विभिन्न तरीकों और माध्यमों से संघीय सरकार से "MAXIMUM TWO CHILD POLICY FOR ALL" अर्थात "सभी के लिए अधिकतम दो बच्चों का कानून" बनाने की माॅग कर रहा है, जिसमें तीसरा बच्चा पैदा करने वाले दम्पति की सभी सरकारी सुविधाए समाप्ति के साथ साथ जीवन पर्यन्त वोटिंग राइट समाप्त करके जेल भेजने का प्रावधान भी हो।
```

```
         देश हमारा है और देशहित सर्वोपरि। अतः आप सभी देशवासियों से अपील है कि "जनसंख्या समाधान फाउन्डेशन" द्वारा चलाए जा रहे Two Child Policy आन्दोलन में जाति, धर्म, क्षेत्र और भाषायी बंधनों से ऊपर उठकर सरकार से अविलंब कानून पारित कराने की माॅग करने में शामिल होकर देश का अस्तित्व बचाने में सहयोग हमारे देश
```
नेल्सन मंडेला अन्तर्राष्ट्रीय दिवस का उत्सव
**नेल्सन मंडेला अन्तर्राष्ट्रीय दिवस** प्रति वर्ष 18 जुलाई को संयुक्त राष्ट्र द्वारा शान्ति के लिये नोबल पुरस्कार विजेता पूर्व दक्षिण अफ्रीकी राष्ट्रपति नेल्सन मंडेला के जन्म दिवस की यादगार के रूप में मनाया जाता है। इसका निर्णय 18 जुलाई 2010 को, जब मंडेला 92 वर्ष के हुए तब से प्रति वर्ष मनाने के लिये लिया गया था। संयुक्त राष्ट्र महासभा के अध्यक्ष अली ट्रेकी ने बताया कि यह निर्णय एक ऐसे महान व्यक्ति को सम्मानित करने के लिये लिया गया जिसने आम लोगों की भलाई के लिये न सिर्फ़ काम किया अपितु उसकी कीमत भी चुकायी। मंडेला ने अपने जीवन की सबसे ज्यादा उम्र (27 साल) क़ैद में बितायी। क़ैद के दौरान वे अधिकांश समय केप टाउन के किनारे बसे कुख्यात रॉबेन द्वीप बन्दीगृह में रहे। उनके 91वें जन्म दिवस पर संयुक्त राष्ट्र महासचिव बान की मून ने कहा था - "मंडेला संयुक्त राष्ट्र में उच्च आदर्शों के प्रतीक हैं। मंडेला को यह सम्मान शान्ति स्थापना, रंगभेद उन्मूलन, मानवाधिकारों की रक्षा और लैंगिक समानता की स्थापना के लिये किये गये उनके सतत प्रयासों के लिये दिया जा रहा है।"

सहायक श्रोत
-----------

* हिन्दुस्तान समाचार
* दैनिक भास्कर
* दैनिक जागरण
**द्वितीय आंग्ल-मैसूर युद्ध** 1780 से 1784 ई. तक चला। अंग्रेज़ों ने 1769 ई. की 'मद्रास की सन्धि' की शर्तों के अनुसार आचरण नहीं किया और 1770 ई. में हैदर अली को, समझौते के अनुसार उस समय सहायता नहीं दी, जब मराठों ने उस पर आक्रमण किया। अंग्रेज़ों के इस विश्वासघात से हैदर अली को अत्यधिक क्षोभ हुआ था। उसका क्रोध उस समय और भी बढ़ गया, जब अंग्रेज़ों ने हैदर अली की राज्य सीमाओं के अंतर्गत 'माही' की फ़्राँसीसी बस्तीयों पर आक्रमण कर अधिकार कर लिया। उसने मराठा और निज़ाम के साथ 1780 ई. में 'त्रिपक्षीय सन्धि' कर ली, जिससे 'द्वितीय मैसूर युद्ध' प्रारंभ हो गया।

गवर्नर जनरल Warren Hastings था,

अंग्रेज़ों का विश्वासघात
------------------------

1769 ई. में की गई 'मद्रास की संधि' का पालन अंग्रेज़ों ने नहीं किया। 1770 ई. में मराठा पेशवा माधवराव ने हैदर अली पर आक्रमण कर दिया। हैदर के अनुरोध करने पर भी अंग्रेज़ी सेना ने उसका साथ नहीं दिया। 19 मार्च, 1779 को अंग्रेज़ों ने 'माही' पर अधिकार कर लिया। माही हैदर अली के अधिकार क्षेत्र में स्थित एक छोटी फ़्राँसीसी बस्ती थी। माही पर अंग्रेज़ों के अधिकार ने हैदर की सहन शक्ति को तोड़ दिया। हैदर अली का अब अंग्रेज़ों से लड़ना अपरिहार्य हो गया था। फ़रवरी, 1780 में हैदर अली अंग्रेज विरोधी गुट में शामिल होकर जुलाई, 1780 में लगभग 80,000 आदमियों एवं बन्दूक धारियों से युक्त सेना को लेकर कर्नाटक के मैदान में पहुँचा और साधारण सी झड़प में कर्नल बेली के नेतृत्व में अंग्रेज़ी सेना को हराते हुए अर्काट पर अधिकार कर लिया।.

#### हैदर अली की पराजय और मृत्यु

प्रथम और द्वितीय एंग्लो-मैसूर युद्धों के लिए मानचित्रT
तत्कालीन गवर्नर-जनरल वारेन हेस्टिंग्स ने हैदर अली के मुकाबले के लिए आयरकूट को दक्षिण भेजा, जिसने अपनी सफल कूटनीति से महादजी सिंधिया और निज़ाम को अंग्रेज़ विरोधी गुट से अलग करने में सफलता प्राप्त की। गुट के बिखर जाने पर भी हैदर अली के उत्साह में कोई कमी नहीं आयी, वह डट कर अंग्रेज़ों का मुकाबला करता रहा। परन्तु 1781 ई. में सर आयरकूट द्वारा हैदर अली पोर्टोनोवो में पराजित कर दिया गया। युद्ध में मिली पराजय के कारण मिली मानसिक क्षति के कारण 7 दिसम्बर, 1782 को हैदर अली की मृत्यु हो गई। अंग्रेज़ों की ओर से सफलता अर्जित करने वाले सर आयरकूट की भी मद्रास में अप्रैल, 1783 में मृत्यु हो गई। हैदर अली ने अंग्रेज़ों की शक्ति के विषय में कहा था।

सन्धि
-----

इस युद्ध के बीच ही हैदर अली की मृत्यु हो गई थी, किंतु उसके पुत्र और उत्तराधिकारी टीपू सुल्तान ने युद्ध जारी रखा और बेदनूर पर अंग्रेज़ों के आक्रमण को असफल करके मंगलोर जा घेरा। अब मद्रास की सरकार ने समझ लिया कि आगे युद्ध बढ़ाना उसकी सामर्थ्य के बाहर है। अत: उसने 1784 ई. में सन्धि कर ली, जो मंगलोर की सन्धि कहलाती है, और जिसके आधार पर दोनों पक्षों ने एक दूसरे के भू-भाग वापस कर दिए।.

सन्दर्भ
-------

1. ↑  *Hanoverians, Germans, and Europeans: Colonial Identity in Early British India*, Chen Tzoref-Ashkenazi, **Central European History**, Vol. 43, No. 2 (JUNE 2010), 222.
2. ↑  Naravane, M.S. (2014). *Battles of the Honorourable East India Company*. A.P.H. Publishing Corporation. पपृ॰ 173–175. आई॰ऍस॰बी॰ऍन॰ 9788131300343.
3. ↑  Tim Willasey-Wilsey 'In Search of Gopal Drooge and the Murder of Captain William Richardson, **The Journal of the Families in British India Society**, no 31 Spring 2014 pp. 16-15.
Chloroplasts in leaf cells of the moss *Mnium stellare* 
**पादप शारीरिकी** (Plant anatomy या phytotomy) में वनस्पतियों के आन्तरिक संरचना का अध्ययन किया जाता है। 

प्रत्येक जीवधारी का शरीर छोटी छोटी कोशिकाओं से मिलकर बना होता है। आवृतबीजियों के शरीर में अलग-अलग अंगों की आंतरिक बनावट विभिन्न होती है। कोशिकाएँ विभिन्न आकार की होती हैं। इन्हें ऊतक कहते हैं। कुछ ऊतक विभाजन करते हैं और इस प्रकार नए ऊतक उत्पन्न होते हैं जिन्हें विमज्यातिकी (meristematic) कहते हैं। यह मुख्यतः एधा (cambium), जड़ और तने के सिरों पर या, अन्य बढ़ती हुई जगहों पर, पाए जाते हैं। इनके अतिरिक्त अन्य ऊतक स्थायी हो जाते हैं और अपना एक निश्चित कार्य करते हैं, जैसे (१) मृदूतक (Parenchyma), जिसमें कोशिका की दीवारें पतली तथा समव्यास होती है; (२) हरित ऊतक (Chlorenchyma) भी इसी प्रकार का होता है, पर इसके अंदर पर्णहरित भी होता है; (३) कोलेनकाइमा में कोशिका के कोने का हिस्सा मोटा हो जाता है; (४) स्क्लेरेनकाइमा में दीवारें हर तरफ से मोटी होती हैं यह वह रेशे जैसे आकार धारण कर लेती हैं। इनके अतिरिक्त संवहनी ऊतक भी होते हैं, जिनका स्थान, संख्या, बनावट इत्यादि द्विदलपत्रीय और एकदलपत्रीय मूल तथा तने के अन्दर काफी भिन्न होती है। संवहनी ऊतकों का कार्य यह है कि जल तथा भोजन नीचे से ऊपर की ओर ज़ाइलम द्वारा चढ़ता है और बना हुआ भोजन पत्तियों से नीचे के अंगों को फ्लोयम द्वारा आता है। इनके अतिरिक्त पौधों में कुछ विशेष ऊतक भी मिलते हैं, जैसे ग्रंथिमय ऊतक इत्यादि। 

पौधे का भाग चाहे जड़ हो, तना या पत्री हो, इनमें बाहर की परत बाह्यत्वचा (या जड़ में मूलीय त्वचा, epiblema) होती है। पत्ती में इस पर रन्ध्र का छिद्र और द्वारकोशिका (guard cell) होती है तथा इसके ऊपर उपत्वचा (cuticle) की भी परत होती है। बाह्यत्वचा के नीचे अधस्त्वचा (hypodermis) होती है, जिसकी कोशिका बहुधा मोटी होती है। इनके नीचे वल्कुल (cortex) के ऊतक होते हैं, जो अवसर पतले तथा मृदूतक से होते हैं। इनके अन्दर ढोल के आकार की कोशिकावाली परिधि होती हैं, जिसे अन्तस्त्वचा (Endodermis) कहते हैं। इनके भीतर संवहनी सिलिंडर होता है, जिसका कार्य जल, लवण, भोजन तथा अन्य विलयनों को एक स्थान से दूसरे स्थान तक स्थानांतरण के लिये रास्ता प्रदान करना है।

इन्हें भी देखें
---------------

* पादप आकारिकी‎ (Plant morphology)
जीवों या पौधों के वातावरण, एक दूसरे से सम्बन्ध या आश्रय के अध्ययन को **परिस्थितिकी** (ecology) कहते हैं। पौधे समाज में रहते हैं। ये वातावरण को बदलते हैं और वातावरण इनके समाज की रूपरेखा को बदलता है। यह क्रम बार-बार चलता रहता है। इसे अनुक्रमण (succession) कहते हैं। एक स्थिति ऐसी आती है जब वातावरण और पौधों के समाज एक प्रकार से गतिक साम्य (dynamic equilibrium) में आ जाते हैं। बदलते हुए अनुक्रमण के पादप समाज को क्रमक (sere) कहते हैं और गतिक साम्य को चरम अवस्था (climax) कहते हैं। किसी भी जलवायु में एक निश्चित प्रकार का गतिक साम्य होता है। अगर इसके अतिरिक्त कोई और प्रकार का स्थिर समाज बनता हो, तो उसे चरम अवस्था न कह उससे एक स्तर कम ही मानते हैं। ऐसी परिस्थिति को वैज्ञानिक मोनोक्लाइमेक्स (monoclimax) विचार मानते हैं और जलवायु को श्रेष्ठतम कारण मानते हैं। इसके विपरीत है पॉलीक्लाइमेक्स (polyclimax) विचारधारा, जिसमें जलवायु ही नहीं वरन् कोई भी कारक प्रधान हो सकता है।

पौधों के वातावरण के विचार से तीन मुख्य चीजें जलवायु, जीवजन्तु तथा मिट्टी हैं। आजकल इकोसिस्टम विचारधारा और नए नए मत अधिक मान्य हो रहे हैं। घास के मैदान, नदी, तालाब या समुद्र, जंगल इत्यादि इकोसिस्टम के कुछ उदाहरण हैं। जल के विचार से परिस्थितिकी में पौधों को (१) जलोदभिद (Hydrophyte), जो जल में उगते हैं, (२) समोद्भिद (Mesophyte), जो पृथ्वी पर हों एवं जहाँ सम मात्रा में जल मिले, तथा (३) मरुद्भिद (जीरोफाइट), जो सूखे रेगिस्तान में उगते हैं, कहते हैं। इन पौधों की आकारिकी का अनुकूलन (adaptation) विशेष वातावरण में रहने के लिये होता है, जैसे जलोद्भिद पौधों में हवा रहने के ऊतक होते हैं, जिससे श्वसन भी हो सके और ये जल में तैरते रहें।

जंगल के बारे में अध्ययन, या सिल्विकल्चर, भी परिस्थितिकी का ही एक भाग समझा जा सकता है। परिस्थितिकी के उस भाग को जो मनुष्य के लाभ के लिये हो, अनुप्रयुक्त परिस्थितिकी कहते हैं। जो पौधे बालू में उगते हैं, उन्हें समोद्भिद कहते हैं। इसी प्रकार पत्थर पर उगनेवाले पौधे शैलोद्भिद (Lithophyte) तथा अम्लीय मिट्टी पर उगनेवाले आग्जीलोफाइट कहलाते हैं। जो पौधे नमकवाले दलदल में उगते हैं, उन्हें लवणमृदोद्भिद (Halophyte) कहते हैं, जैसे सुन्दरवन के गरान (mangrove), जो तीव्र सूर्यप्रकाश में उगते हैं उन्हें आतपोद्भिद (heliophyte) और जो छाँह में उगते हैं, उन्हें सामोफाइटा कहते हैं।

सन्दर्भ
-------